OpenLLM-France/wikimedia huggingface dataset:
# Kristau filosofia

Kristau filosofia kristauek burututako edo kristautasunaren doktrinen barruan dagoen filosofiari deritzo. Filosofia hau zientzia eta fedea adiskidetzeko sortu zen.
Zientzia eta fedea adiskidetzeko lehen pausuak eman zuena Agustin Hiponakoa izan zen. Patristikoek kristau doktrina azaldu nahi zuten, zientzialariak eta filosofoak erakarri, haren doktrina hoberena izateko.
Etika kristauan zoriontasuna Jainkoaren aurrean duinak izatean datza eta, horrela, betiereko bizitza merezi izatean. Hori lege naturalaren aginduak betez lortzen da. Ordezkari esanguratsuenetakoa Tomas Akinokoa filosofo eskolastikoa da (XIII. mendea). Hari zor zaio «naturaren legea» kontzeptua. Lege hori da gizakiei, Jainkoaren irudira eta antzera sortutako izaki arrazional eta askeei, dagokien betiereko legearen atala (Jainkoak lege horren bidez arautzen du kreazio osoa). Gizakiak berez du naturaren legeari jarraitzeko joera. Legearen oinarrizko agindua ongia egitea eta gaizkia ekiditea da. Funtsezko agindu horren ondoren datoz ongia edukiz janzten duten bigarren mailako beste hiru hauek:
* Bizitza kontserbatzeko agindua. Ona da bizitza kontserbatzen duena, eta txarra, bizitza eteten duena. Joera naturala da, eta izaki bizidun guztiekin partekatzen dugu.
* Ugaltzeko eta espeziea zaintzeko agindua. Joera hori ere animaliekin partekatzen dugu.
* Egia bilatzeko agindua' Batez ere, egia gorena, Jainkoak ordezkatzen duen hori, bilatzea. Joera hori gizakiena da soilik.
Gorputzak jainkozko garra du, Espiritu Santuaren tenplua baita, eta, hil ostean, arimarekin batera piztuko da. Jainkoa bera egin zen gizon, gizakien bizimoduan parte hartzeko, eta arima platonikoaren kontrako bidea egin du; izan ere, mundu honetara lotzen duen gorputzetik askatzeko nahiak baldintzatzen du arima platonikoaren existentzia.

## Historia

Tiago Adão Lara-k kristau filosofia hiru ataletan banatzen du:
* Filosofia goiztiarra: patristika (II. eta VII. mende artean).
* Erdi Aroko filosofia: eskolastika (IX. eta XIII. mendea artean).
* Filosofia pre-modernoa (XIV. eta XV. mendeak).

## Erreferentziak

* ↑ (Portugesez) Lara, Tiago Adão. (1999). Curso de história da filosofia: A filosofia nos tempos e contratempos da cristandade ocidental. Vozes.

## Kanpo estekak

* Datuak: Q854807
* Multimedia: Christian philosophy / Q854807
# Kristau herri

Kristau herria, kristandadea, kristauteria edo kristaudia kristauak nagusi diren lurraldea da: estatu kristauak, kristauen gehiengoa duten herrialdeak eta kristautasuna nagusi den herrialdeak.
Erromatar Inperioaren hasieran Sortaldetik Europara eta Afrikako iparraldera kristautasuna hedatu zenetik, kristautasuna bitan banatuta egon da, lehendik zegoen Ekialdeko Greziaren eta Mendebalde Latinoaren banaketari jarraipena emanda. Geroztik, kristau erlijioaren bertsio sortu dira, bakoitza bere sinesmen eta praktikekin, Erroma (Mendebaldeko kristautasuna, haren komunitatea mendebaldeko edo latindar kristau herria izanik) eta Konstantinopla (Ekialdeko kristautasuna, haren komunitatea Ekialdeko kristau herria izanik) hiriak ardatz hartuta. XI-XIII. mendeetatik aurrera, latindar kristautasunak Mendebaldeko munduan rol nagusia izatea lortu zuen.

## Erreferentziak

* ↑ (Ingelesez) Hall, Douglas John, 1928-. (2002, ©1997). The end of Christendom and the future of Christianity. Wipf and Stock Pub ISBN 1-57910-984-5. PMC 56410962. (Noiz kontsultatua: 2020-09-17).
* ↑ (Ingelesez) Chazan, Robert.. (2006). The Jews of Medieval Western Christendom, 1000-1500. Cambridge University Press ISBN 978-0-511-64880-9. PMC 607568161. (Noiz kontsultatua: 2020-09-17).
* ↑ (Ingelesez) Encarta-encyclopedie Winkler Prins (1993–2002) s.v. "christendom. §1.3 Scheidingen". Microsoft Corporation/Het Spectrum.
* ↑ (Ingelesez) Chazan, 5. orrialdea.

## Kanpo estekak

* Datuak: Q641707
# Kristau-ikasbidea

Kristau-ikasbidea, katixima edo dotrina kristau doktrinaren laburbilduma da, kristautuei eta umeei zer sinistu behar den eta zer egin behar den (sakramentuak, aginduak, etab.) irakasteko pentsatua.
Katixima grezierazko κατηχέω hitzetik ekarria da, euskaraz 'ahoz irakastea' esan nahi duena.
Lehenengoak greziar-erromatar misterio-erlijioetan, batez ere mitraismo berantiarrean, I. eta IV. mendeen artean agertu ziren. Egun mendebaldeko kristautasunean ezagunak izan arren, ekialdekoan ere erabiltzen dute.

## Erreferentziak

* ↑ Brashear, William. (1992). A Mithraic Catechism from Egypt. Verlag Adolf Holzhausens, 5 or. ISBN 3900518076..
* ↑ Orthodox Answers. The Catechism of the Orthodox Church and Orthodox Faith. .

## Kanpo estekak

* Datuak: Q189279
* Multimedia: Catechisms / Q189279
# Kristau Eskoletako Anaiak

Kristau Eskoletako Anaiak (latinez: Fratres Scholarum Christianarum edo FSC), arruntuki salletarrak deituak, maisu laikoen kongregazio katolikoa da, Jean-Baptiste de La Sallek 1680an Reimsen sortua. Benedikto XIII.a aita santuaren In Apostolicae Dignitatis Solio buldaren bidez Egoitza Santuak 1725eko urtarrilaren 26an onartu zuen. Aurreko urtean (irailak 24) Luis XIV.a erregearen eskutitz patenteak ere jaso zituen, Frantziako Erresuman nortasun juridikoa ematen ziotenak. Kongregazioak 3.700 anai-arreba eta milioi bat ikasle inguru biltzen ditu 85 herrialde baino gehiagotan.
Gizonezkoen lehen erlijio-kongregazio erabat laikoa izan zen, hau da, kideen artean ez dago ordena sakratuak (diakonatua, apaizgoa edo apezpikua) jaso dituenik, eta kideek ez dituzte inoiz jaso nahi, beren bokazio eta nortasunarekin zerikusirik ez dutelakoan.

## Erreferentziak

* ↑ Euskalterm: [Laburtzapenak Hiztegia] [2009]
* ↑ (Ingelesez) Parente, Fabio. «The International Lasallian Mission» La Salle Worldwide | lasalleorg | Rome.

## Kanpo estekak

* Webgune ofiziala
* Datuak: Q138579
* Multimedia: De La Salle Brothers / Q138579
# Kostanay probintzia

Kostanay probintzia (kazakheraz: Қостанай облысы) Kazakhstanen dago eta bere hiriburua Kostanay hiria da. Probintziaren populazioa 880.217 biztanlekoa da eta hiriburuak 207.000 biztanle ditu., hau da, probintziaren % 23a.

## Kanpo estekak

* Datuak: Q485605
* Multimedia: Qostanay Province / Q485605
* ↑ Official site of Kostanay city
# Kostas Vasileiadis

Konstantinos "Kostas" Vasileiadis (grezieraz: Κώστας Βασιλειάδης) (Tesalonika, 1984ko martxoaren 15a -) Greziako saskibaloi jokalaria da. Hegaleko postuan jokatzen du, eta egun ACBko Bilbao Basket taldean dabilena.

## Ibilbidea

Tesalonikan jaioa, Kilkisen eman zuen gaztaroa. 2000 eta 2006 artean PAOKen jokatu zuen non kapitain bihurtu zen. Handik Unicaja Málagara joan zen.
2007an etxera itzuli eta Olympiacosek fitxatu zuen, gero berriro PAOKera joateko. 2008-09 denboraldirako Sutor Basket Montegranaro italiarrak fitxatu zuen eta 2010ean Bilbo aldera joan zen.

## Taldeak

* PAOK (2000-06)
* Unicaja Málaga (2006-07)
* Olympiacos (2007-08)
* PAOK (2008-09)
* Sutor Basket Montegranaro (2009)
* Obradoiro CAB (2009-10)
* Bilbao Basket (2010-)

## Erreferentziak

* ↑ ACB Ligaren webgunea

## Kanpo loturak

* Kostas Vassiliadisen webgune ofiziala (Grezieraz) (Ingelesez)
* Datuak: Q2508338
# Kostas Karamanlis

Konstantinos Alexandrou Karamanlis, Kostas Karamanlis bezala ezaguna (grezieraz: Κώστας / Κωνσταντίνος Καραμανλής; 1956ko irailaren 14a), Greziako Demokrazia Berria alderdiko burua eta Lehen Ministroa izandakoa (2004 – 2009).
2004ko martxoaren 7an egindako Parlamenturako hauteskundeak irabazi ondoren, Greziako Lehen Ministro kargua hartu zuen. Berriro irabazi zuen 2007ko hauteskundeetan. 2008ko abenduan, bere gobernuak aurre egin zion Grezia osoan zehar egon ziren istiluei; milaka lagunek manifestazioak burutu zituzten Greziako hirietako kaleetan klase politikoaren aurka azaltzeko.
Krisi-ekonomikoak eraginda, hauteskunde aurreratuak egon ziren, 2009ko urriaren 4an, eta Demokrazia Berria alderdiak inoiz izandako emaitzarik txarrenak lortu zituen. Horren ondorioz, Karamanlisek alderdiko buru kargua utzi zuen.
Bere osaba Konstantinos Karamanlis izan zen, 14 urtez Greziako Lehen Ministro ere izandakoa, eta beste 10 urtez Greziako Presidentea.

## Kanpo estekak

* (Gaztelaniaz) CIDOB Foundationek egindako biografia
* Datuak: Q188978
* Multimedia: Kostas Karamanlis / Q188978
# Kostazaintza

Kostazaintza herrialde batek bere inguruko itsaso edoa aintzira eremuan ezartzen duen polizia, segurtasun eta laguntzarako erakundea eta zerbitzua. Zerbitzu hori egiten duten pertsona nahiz ontziei kostazain deritze.

## Kanpo estekak

* Datuak: Q1353040
* Multimedia: Coast guards / Q1353040
# Kostamo

Kostamo Finlandiako Kemijärvi udalerrian dagoen herrixka bat da. Iparraldean dago, Perävaara eta Varrio herrixken artean eta Kemijärvi aintziraren ekialdeko ertzetik hurbil.

## Ikus, gainera

| Kemijärvi | Kemijärvi aintzira | Kemijärviko herrixkak |

## Kanpo estekak

* Datuak: Q12261629
# Kostanay

Kostanay (kazakheraz: Қостанай / Qostanay), garai batean Kustanay (errusieraz: Кустанай, 1997 arte) eta Nikolayevsk (errusieraz: Николаевск, 1895 arte), Kazakhstango iparraldean dagoen hiria da, Tobol ibaiaren ondoan dagoena. Kostanay probintziako hiriburua da eta 2009an 214.916 biztanle zituen.

## Kanpo estekak

* Datuak: Q488990
* Multimedia: Kostanay / Q488990
# Karen Hultzer

Karen Hultzer (Lurmutur Hiria, 1965eko irailaren 16a) arkularia da. Hegoafrika ordezkatu zuen 2012ko Udako Olinpiar Jokoetan.

## Erreferentziak

* ↑ Karen Hultzer
* ↑ Karen HULTZER

## Kanpo estekak

* Datuak: Q1756058
# Karen Jean Meech

Karen J. Meech (AEB, 1959) astronomo estatubatuarra da Hawaiiko Unibertsitateko Institute for Astronomy institutuan. Meech oso aktiboa da profesionalekin eta zaleekin lankidetzan aritzeko eta zientzietako irakasleak prestatzeko.

## Hezkuntza

Astronomia planetarioan espezializatu zen, bereziki urrutiko kometen azterketan eta horiek eguzki-sistema goiztiarrarekin duten erlazioan.

## Ibilbidea

Towards Planetary Systems (TOPS) irakasle eta ikasleentzako institutu-programaren sortzailea izan zen. Programa horrek Ozeano Bareko uharteetan zientzia-irakasleak hezten laguntzen du. 1987an, Massachusettseko Institutu Teknologikoak doktoratua lortu zuen Planeten Zientzietan, eta 1981ean, Rice Unibertsitatean. Hainbat sari jaso ditu bere ibilbidean, Astronomiako Annie Jump Cannon saria 1988an eta Estatu Batuetako Astronomia Elkartearen H. C. Urey saria 1994an.
Deep Impact misioan ikertzekide izan zen, eta gero Discovery de la NASA-EPOXI eta Stardust-NExT misioetan koikertzailea izan da. Xede horietarako guztietarako, Lurrean oinarritutako eta munduaren espazioan oinarritutako behaketa-programak koordinatu ditu. Hawaiiko Unibertsitateko NASAko Astrobiologia Institutuko ikertzaile nagusia izan zen, eta "Ura eta mundu bizigarriak" ikertzen ditu. III. Dibisioko (Sistema Planetarioen Zientzia) Nazioarteko Batasun Astronomikoko lehendakaria da.

## Sariak eta aintzatespenak

* Eponimia: Schelte John Bus-ek 1981ean Siding Spring-eko behatokian aurkitutako 4367 Meech kanpoko gerriko nagusiko asteroidea bere omenez izendatu zuten.
* 1988an Astronomiako Annie Jump Cannon saria jaso zuen.
* 1994an Estatu Batuetako Astronomia Elkartearen H. C. Urey saria jaso zuen.

## Erreferentziak

* ↑ «Faculty list» Institute for Astronomy.
* ↑ «Minor Planet Discoverers (by number)» Minor Planet Center 20 de agosto de 2016.
* ↑ (Ingelesez) Schmadel, Lutz D., ed. (2007). «(4367) Meech» Dictionary of Minor Planet Names (Springer): 375–375. doi:10.1007/978-3-540-29925-7_4318. ISBN 978-3-540-29925-7. (Noiz kontsultatua: 2022-09-26).

## Kanpoko loturak

* Karen Jean Meech homepage at Institute for Astronomy
* Karen Jean Meech-en talk, 2011ko Jatorrian
* Datuak: Q6369738
# Karen Martínez

Karen Cecilia Martínez Insignares (Cartagena, 1979ko abuztuak 14), Karen Martínez bezala ezagunagoa, kolonbiar aktore eta modeloa da. Juanes abeslariaren emaztea izateagatik da ezaguna.
Modelo bezala nabarmendu da 14 urte zituenetik. Telebistan, lehen aldiz, Carlos Vivesek Cartagenan grabatutako freskagarri baten iragarkian agertu zen. El cartel de los sapos eta beste telenobela batzuetan parte hartu du.

## Telenobelak

* El cartel de los sapos (2008) Sofíaren paperean
* Tiempo final (2008) Candelaren paperean
* Sofía dame tiempo (2003) Sofíaren paperean
* Amor a mil (2001) Diana McKenzieren paperean
* Siniestro (2001) Leah Santosen paperean
* Mujeres asesinas Lisa, La Soñadoraren paperean
* Padres e hijos (2000) Ximenaren paperean
* Oki Doki (1992) Marcelitaren paperean.

## Kanpo estekak

* Datuak: Q3608387
* Multimedia: Karen Martínez / Q3608387
# Karen Horney

Karen Horney, Karen Danielsen jaioa, (Blankenese, Alemania, 1885eko irailaren 16a - New York, Estatu Batuak, 1952ko abenduaren 4a) alemaniar psikologo eta psikoanalista izan zen. Bere teoriek Sigmund Freud-en pentsamenduaren puntu tradizional batzuk eztabaidatu zituzten, adibidez, gizon eta emakumearen arteko ezdesberdintasun psikologikoak giza biologiaren berezko produktua ez direla, bere jatorria faktore kultural eta sozial desberdinei zor dietela baizik. Bere pentsamendua neofreudismo barruan sailkatzen da.

## Lana eta ekarpen teorikoa

Karen bere bizitzan zehar eta mugimendu psikoanalitikoaren hasieretan (Abraham Maslow-ek adibidez psikologia humanistako fundatzaileen bat bezala, beste egile batzuen ondoan, ezagutu zuen) bere paperagatik ez zen soilik emakume ospetsua izatera heldu, bere ideiak 1952an bere heriotzaren ondoren samar baztertuta geratu ziren hamarkada bat baino gehiagon. Hala ere ahaztu arren, egoera honek 1967ko iraulketa jasan zuen Psikologia Femeninoko argitalpenarekin, bere pentsamenduko lehen fasean (1920ko hamarkada eta 1930) idatzitako saiakeretako bilduma batekin.
Gai femeninoa 1935ean abandonatua izan zen Horneyrengatik, psiko femeninoaren alderdiko kulturako paperak, argi eta garbi femeninoa dena zehaztea ezinezkoa izan dadila eragiten duela ondoriora iristerakoan. 60 urteen amaieran entsegu|saiakera hauen ezaguerak Karen Horney lehen feminista psikoanalista aparta bihurtu zuten azterketa|ezagutze|onarpen hazkorra egiten.
Baina gainera, modelo bat proportzionatu zuen terapietarako, bere izaera autoritarioari garai horretan uko eginez indarrekoa. 1937an La-k argitaratu zuen gure denboraren|eguraldiaren nortasun|pertsona famatu neurotikoa, benetako best-sellerra lanarekin izatera heldu zen.
* Datuak: Q71020
* Multimedia: Karen Horney / Q71020
# Karen Olsen Beck

Karen Olsen Beck (Kopenhage, Danimarka, 1933ko urtarrilaren 31) jatorri daniar-estatubatuarreko arkitektoa, soziologoa, politikoa, diplomatikoa eta gizarte-langilea da.

## Biografia

Kopenhagen (Danimarka) jaio zen, 1933ko urtarrilaren 31n. Walter Olsen eta Karen Beck-en alaba, New Yorkeko familia daniar eta estatubatuarra.
Estatu Batuetan arraza-banaketari amaiera eman nahi zuten Eskubide Zibilen aldeko ekintzailea zen Olsen, eta Costa Ricako presidente José Figueres ezagutu zuen (kasualitatez, bere herrialdean arraza-bereizketa indargabetu zuen 1948an), Columbiako Unibertsitatean hitzaldi bat ematen ari zela. Harekin ezkondu zen lehendakari zela, eta TIME aldizkariak bete zuen albistea.
Lau seme-alaba izan zituen, José María (1994-1998), Karen Christiana (mundu mailan Klima Aldaketa arloan lan egiten duen ekonomialaria eta analista), Mariano eta Kirsten Figueres Olsen.

## Lan ibilbidea

Liberazio Nazionaleko Alderdiko diputatu izan zen 1990-1994 bitartean, eta Figueres Olsen semeak izendatu zuen herrialdearen ordezkari diplomatiko eta presidenteorde gisa nazioarteko hainbat espaziotan, hura administratzen ari zela. Israelgo Costa Ricako enbaxadore ere izan zen. Ohikoa denez, beste lan filantropiko batzuk egin zituen, lehen dama izan zenean. Desarmerako, Bakerako, Askatasunerako eta Garapen Jasangarrirako José Figueres Ferrer Fundazioko lehendakaria da.
José Figueres Ferrerren emaztea izan zen, Costa Ricako lehendakaria bi aldiz, hauteskundeetan eta beste batean 'de facto' izan baitzen, eta José María Figueresen ama, geroago semea ere Errepublikako lehendakaria izan baitzen. Olsenek hainbat kargu publiko izan ditu: Batzar Legegileko diputatua, enbaxadorea eta bi aldiz lehen dama.

## Erreferentziak

* ↑ «Karen Olsen Beck – El Espíritu del 48» elespiritudel48.org (Noiz kontsultatua: 2022-05-09).
* ↑ 1954-1958 y 1970-1974. 4 de marzo de 2007.
* ↑ «Costa Rica | WORLDWIDE GUIDE TO WOMEN IN LEADERSHIP» www.guide2womenleaders.com.

## Kanpo estekak

* Datuak: Q6369927
# Karen Margrete Harup

Karen-Margrete Harup (Danimarka, 1924ko azaroaren 20a – Kopenhage, 2009ko uztailaren 19a) Danimarkako igerilaria izan zen, estilo libreko eta bizkar-estiloko probetan espezializatua, eta 1948an 100 metroko lasterketan txapeldun olinpikoa izatea lortu zuen.

## Kirolari ibilbidea

Londresko 1948ko Udako Olinpiar Jokoetan urrezko domina irabazi zuen 100 metroko bizkar-estiloan, 1:14,4 segundoko denborarekin. Errekor olinpikoa izan zen, eta zilarra irabazi zuen 400 metroko estilo librean, 5:21.2 segundoko denborarekin, Ann Curtis estatubatuarraren atzetik; eta zilarra ere irabazi zuen 4x100 metroko erreleboetan, Estatu Batuen ondoren eta Herbehereen aurretik.

## Erreferentziak

* ↑ Karen-Margrethe Harup. .

## Kanpo estekak

* Datuak: Q263207
* Multimedia: Karen Harup / Q263207
# Krafla

Krafla Islandia ipar-ekialdean dagoen sumendia da,
650 metroko garaiera du eta sumendiaren azken erupzioa 1984. urtean izan zen.

## Ikus, gainera

* Islandiako sumendien zerrenda

## Kanpo estekak

* Sumendiari buruzko informazioa eta argazkiak.
* Datuak: Q752994
* Multimedia: Krafla (volcanic system) / Q752994
# Kragujevac

Kragujevac (serbieraz: Крагујевац) Serbiako laugarren hiririk handiena da, Belgrado, Novi Sad eta Niš ondoren. Šumadija barrutiko gune administratiboa da. Lepenica ibaiak zeharkatzen du hiria. Otomandar Inperioaren garaian Kraguyevca edo Karacofça izenak zituen. Azken zentsuaren arabera 150.623 biztanle zituen.
Hiria 1476an sortu zen, baina lehenengoa izan zen gauza askotan. Serbiako lehen hiriburua izan zen (1818-1839) eta Balkanetako lehenengo konstituzioa bertan aldarrikatu zen, 1835ean. Serbia independizatu zenean, Zuzenbideko lehenengo unibertsitatea ireki zen bertan, baita gramatikako lehenengo eskola, Antzoki Nazionala (1835) eta Akademia Militarra (1837).
1841ean hiriburua Belgradora eraman zen, eta eraikin ofizialak ere mugitu ziren. Gaur egun Zavodi Crvena Zastava konglomeratu industrialaren egoitza izateagatik da ezaguna, baita bere armagintza industriagatik ere. Zastava automobilak hirian sortu ziren, 2008an Fiatek erositako enpresa.

## Kanpo estekak

* Datuak: Q167394
* Multimedia: Kragujevac / Q167394
# Krafton

Krafton, Inc., (koreera: 크래프톤) KRAFTON bezala estilizatua eta lehenago Bluehole izenez ezagutzen zena Hego Koreako bideo-jokoen garapen eta banaketa enpresa bat da, Bundang-gu-n (Seongnam) kokatua. Chang Byung-gyuk sortua, Seulen, 2007ko martxoan, konpainia ezaguna da TERA (2011), PUBG: Battlegrounds (2017) eta NEW STATE MOBILE (2021) garatu izanagatik, azken 2ak bere eskumendeko enpresaren bitartez: PUBG Studios. 2018ko azaroan, Bluehole enpresa nagusi baten eskumendeko enpresa gisa berrantolatu zen: Krafton.

## Kanpo estekak

* Datuak: Q4035237
# Krahule

Krahule Eslovakiako udalerri bat da, Žiar nad Hronomgo barrutian kokatuta. 10,77 km²ko azalera du eta 264 biztanle 2017ko datuen arabera.

## Historia

Idatzizko lehen aipamena 1331. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q943824
* Multimedia: Krahule / Q943824
# Kraft Foods

Kraft Foods Inc. (ingelesez 'kræft ahoskatua) New Yorkeko burtsan kotizatzen zuen kontsumorako elikagaiak ekoizten zituen enpresa izan zen. Enpresa Northfieldetik dator, Chicagotik gertuko herri batetik.
2007an, Kraft Foods Grupo Altriatik banandu zen, Philip Morris tabako-enpresaren jabea. 2012an, Kraft Foods Inc. bi konpainia indibidualetan banatu zen: Kraft Foods Group eta Mondelēz International. Mondelēz International snack konpainia legez Kraften oinordekotzat hartzen da, eta janari konpainia Kraft Foods Group izendatu zuten, ondoren Kraft Heinzen integratu zena.
Cadbury, Jacobs, Kraft, LU, Maxwell House, Milka, Nabisco, Oreo, Oscar Mayer, Philadelphia, Trident eta Tang enpresako marka nagusiak ziren.

## Erreferentziak

* ↑ (Ingelesez) Developing Markets' Growth Rockets Tang To "Billion-Dollar" Status. Kraft Foods.

## Kanpo estekak

* Datuak: Q22121875
# Kraft Heinz

The Kraft Heinz Company (KHC), gehienetan Kraft Heinz deitua, nekazaritzako elikagaien industria arloko enpresa multinazional estatubatuarra da. 2015ean Kraft Foods eta Heinz fusionatuz sortua, bere egoitza Chicago eta Pittsburgh hirien artean du. Jatorrizko markez gain, Boca Burger; Gevalia; Grey Poupon, Oscar Mayer, Philadelphia Cream Cheese, Planters, Primal Kitchen eta Wattie's marken jabea ere bada.

## Erreferentziak

* ↑ (Ingelesez) «Fortune 500 Companies 2018: Who Made the List» Fortune.

## Kanpo estekak

* Datuak: Q19681433
* Multimedia: The Kraft Heinz Company / Q19681433
# Kraftisried

Kraftisried Alemaniako udalerria da. Bavariako estatuan dago, [[Ostallgäu (barrutia)|Ostallgäu]] barrutian. 2014an 711 biztanle zituen 16,23 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q513868
* Multimedia: Kraftisried / Q513868
# Kragerø

Kragerø Norvegiako udalerria da. Telemark konderrian kokatua dago. 305.66 km² ditu eta 10.614 biztanle ditu.

## Mugakideak

Honako udalerri hauekin egiten du muga:
Risør Gjerstad Drangedal Bamble

## Kanpo estekak

* Datuak: Q2372
* Multimedia: Kragerø Municipality / Q2372
# Kraemeriidae

Kraemeriidae arrain pertziformeen familia da, Indiako eta erdialdeko Ozeano Bareko itsasoetan bizi dena.

## Espezie eta generoak

FishBaseren arabera, familiak 9 espezie ditu, 2 generotan banaturik:
* Gobitrichinotus generoa Fowler, 1943
** Gobitrichinotus arnoulti Kiener, 1963
** Gobitrichinotus radiocularis Fowler, 1943
* Kraemeria generoa Steindachner, 1906
** Kraemeria bryani Schultz, 1941
** Kraemeria cunicularia Rofen, 1958
** Kraemeria galatheaensis Rofen, 1958
** Kraemeria merensis Whitley, 1935
** Kraemeria nuda (Regan, 1908)
** Kraemeria samoensis Steindachner, 1906
** Kraemeria tongaensis Rofen, 1958

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org

## Kanpo estekak

* Datuak: Q138355
* Multimedia: Kraemeriidae / Q138355
* Espezieak: Kraemeriidae
# Kraftsdorf

Kraftsdorf Alemaniako udalerria da. Turingia estatuan kokatuta dago, [[Greiz (barrutia)|Greiz]] barrutian. 2014an 3.904 biztanle zituen 41,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630313
* Multimedia: Kraftsdorf / Q630313
# Kristian Pielhoff

Kristian Pielhoff Urrutia (Donostia, Gipuzkoa, 1961eko ekainaren 12a) telebistako aurkezlea da.

## Bizitza

Donostian jaio zen, eta aitaren aldetik alemaniar jatorria du. Lehenbizi TVE-2 eta gaur egun Telecinco telebista kateetan emititzen den brikolaje eta lorezaintzari buruzko Bricomanía saioari esker ospetsu bilakatu zen. Saio hori Iñigo Segurola lorezainarekin batera aurkezten du. Gaur egun Zarautzen bizi da.

## Kanpo estekak

* Urtzi URKIZU: « KRISTIAN PIELHOFF x Tele5-eko 'LA Casa de tu vida'-ko kolaboratzaile eta 'bricomania'-ko aurkezlea», Berria, 2005-05-22.
* (Ingelesez) Kristian Pielhoffen IMDBko fitxa
* (Gaztelaniaz) Kristian Pielhoff, El Hormiguero telebistako umore saioan
* Datuak: Q9017997
# Kristian V.a Danimarkakoa

Kristian V.a (Flensburg, 1646ko apirilaren 15a - Kopenhage, 1699ko abuztuaren 25a) Danimarkako eta Norvegiako (1670-1699) erregea izan zen.
Luis XIV.a Frantziako erregearen eta Suediaren kontra borroka egin zuen.

## Erreferentziak

* ↑ Lur entziklopedietatik hartua.
* Datuak: Q157793
* Multimedia: Christian V of Denmark / Q157793
# Kristian VII.a Danimarkakoa

Kristian VII.a (Kopenhage, 1749ko urtarrilaren 29a - Rendsburg, 1808ko martxoaren 13a) Danimarkako eta Norvegiako (1766-1808) erregea izan zen.
Frederiko V.aren semea zen. Burua nahastua zuela eta ministroen eskuetan utzi zuen gobernua, 1784an haren semeak erregeordetzan hartu zuen arte.

## Erreferentziak

* ↑ Lur entziklopedietatik hartua.
* Datuak: Q156572
* Multimedia: Christian VII of Denmark / Q156572